**STANOVY**

Občianske združenie Jahôdka

*Článok I*

***Základné ustanovenia***

1. Názov občianskeho združenia je Jahôdka (ďalej len „združenie“).
2. Sídlom združenia je Banská Bystrica, 974 11, Pieninská 1
3. Združenie je dobrovoľnou a neštátnou organizáciou s právnou subjektivitou združujúcou fyzické a právnické osoby, ktoré sa usilujú realizovať ciele združenia uvedené v článku II týchto stanov.
4. Pôsobnosť združenia je vymedzená stanovami.

*Článok II*

***Ciele a zameranie združenia***

1. Cieľom združenia je podpora a rozvíjanie aktivít na regionálnej úrovni v oblasti vzdelávania, výchovy, kultúrno-spoločenských a športových činnosti pre rodiny s deťmi.
2. Hlavné smery činnosti:
3. vzdelávacie a konzultačné činnosti s cieľom plnohodnotného využitia voľného času deti,
4. podpora a realizácia alternatívnych vzdelávacích metód,
5. šíriť osvetu ohľadom regionálneho kultúrno-spoločenského rozvoja,
6. organizovať aktivity k podpore zdravého životného štýlu rodiny,
7. organizovať tábory počas prázdnin,
8. organizovať športovo-rekreačné aktivity pre mladé rodiny s deťmi,
9. organizovať tvorivé dielne so zameraním na rozvoj potenciálu jednotlivcov a skupín,
10. poskytovať starostlivosť o deti a animátorské aktivity.
11. K plneniu svojich cieľov a činností môže združenie prevádzkovať obchodnú alebo obdobnú činnosť, vstupovať do obchodných vzťahov a môže za týmto účelom zakladať alebo podieľať sa na zakladaní iných právnických osôb.

*Článok III*

***Členstvo v združení***

1. Členstvo v združení je dobrovoľné.
2. Členmi združenia môžu byť fyzické alebo právnické osoby, ktoré súhlasia so stanovami a s cieľmi činnosti združenia, aktívne sa chcú zúčastniť na jeho činnosti, alebo ktoré majú záujem pomáhať pri dosahovaní cieľov združenia.
3. Členmi združenia môžu byť fyzické osoby staršie ako 18 rokov.
4. O prijatí nového člena združenia rozhoduje výkonný výbor na základe písomnej prihlášky.
5. Členstvo vzniká dňom prijatia uznesenia výkonného výboru o prijatí nového člena združenia.
6. Členstvo v združení zaniká dňom:
7. doručenia písomného prehlásenia člena o vystúpení zo združenia výkonnému výboru,
8. prijatia rozhodnutia výkonného výboru o vylúčení člena,
9. úmrtia člena, resp. zánikom člena - právnická osoba,
10. zánikom združenia.
11. Pri zániku členstva v združení z dôvodov vystúpenia je povinnosťou vystupujúceho člena vysporiadať všetky práva a záväzky, pokiaľ existujú voči združeniu a naopak, a to najneskôr do 31. 12. kalendárneho roku, v ktorom ukončí svoje členstvo, pokiaľ sa obe strany nedohodnú inak. Obdobne je člen povinný vysporiadať práva a záväzky pokiaľ jeho členstvo v združení je ukončené z dôvodu jeho zániku.

*Článok IV*

***Práva a povinnosti člena***

1. Členovia združenia majú tieto práva a povinnosti:
2. zúčastňovať sa na zasadnutí valného zhromaždenia a hlasovať o prijatí uznesení valného zhromaždenia,
3. voliť a byť volení do orgánov združenia,
4. predkladať návrhy, podnety a pripomienky na zlepšenie činnosti OZ a na úpravu jeho stanov,
5. byť informovaní o činnosti a zámeroch združenia,
6. aktívne sa zúčastňovať na činnosti združenia,
7. konať v súlade s cieľmi a poslaním združenia,
8. dodržiavať a riadiť sa stanovami združenia a uzneseniami valného zhromaždenia,
9. uhradiť členský príspevok určený uznesením valného zhromaždenia,
10. chrániť majetok OZ a jeho dobré meno.
11. Členovia združenia neručia za záväzky združenia.

*Článok V*

***Orgány združenia***

1. Orgány združenia sú:
2. valné zhromaždenie
3. výkonný výbor
4. kontrolór
5. Funkčné obdobie orgánov je štvorročné.

*Článok VI*

***Valné zhromaždenie***

1. Valné zhromaždenie je najvyšším orgánom združenia. Je tvorené zo všetkých členov združenia.
2. Valné zhromaždenie rozhoduje o záležitostiach uvedených v bode 3, článku VI týchto stanov formou uznesenia.
3. Do pôsobnosti valného zhromaždenia patrí najmä:
4. prijímať a meniť stanovy združenia,
5. schvaľovať plán činnosti a aktivít združenia,
6. schvaľovať rozpočet, plnenie rozpočtu a ročnú uzávierku združenia, správu o hospodárení a správu kontrolóra,
7. schvaľovať ročnú správu o činnosti združenia,
8. rozhodovať o zrušení združenia,
9. voliť a odvolávať členov výkonného výboru,
10. voliť a odvolávať kontrolóra združenia,
11. ustanovuje likvidátora v prípade likvidácie združenia.
12. Valné zhromaždenie je uznášaniaschopné, ak sa na jeho rokovaní zúčastní minimálne polovica všetkých členov združenia.
13. Na prijatie uznesenia je potrebná nadpolovičná väčšina všetkých prítomných členov združenia, pokiaľ tieto stanovy neurčujú inak. Výnimku tvorí aj uznesenie o schválení alebo zmene stanov, kde je potrebná najmenej dvojtretinová väčšina hlasov prítomných členov.

1. Valné zhromaždenie zvoláva minimálne raz do roka výkonný riaditeľ písomnou pozvánkou zaslanou všetkým členom združenia minimálne 7 kalendárnych dní vopred.
2. Výkonný riaditeľ je povinný zvolať valné zhromaždenie aj v prípade, ak o to písomne požiada aspoň jedna tretina členov združenia.

*Článok VII*

***Výkonný výbor***

1. Výkonný výbor je výkonným orgánom združenia.
2. Výkonný výbor združenia realizuje rozhodnutia valného zhromaždenia združenia, zaisťuje činnosť v združení v období medzi konaním valných zhromaždení. Za svoju činnosť je zodpovedný valnému zhromaždeniu.
3. Výkonný výbor má dvoch členov a tvorí ho:

a) výkonný riaditeľ,

b) tajomník.

1. Funkčné obdobie členov výkonného výboru sú 4 roky.
2. Výkonný výbor je oprávnený rozhodovať na základe rozhodnutia valného zhromaždenia vo všetkých veciach týkajúcich sa združenia, ak si rozhodovanie v nich nevyhradí valné zhromaždenie.
3. Výkonný výbor sa schádza podľa potreby, najmenej však raz za štvrťrok. Výkonný výbor je uznášaniaschopný, ak sú prítomní všetci členovia. Výkonný výbor rozhoduje absolútnou väčšinou hlasov prítomných členov. K platnosti uznesení výkonného výboru je treba súhlas celkového počtu členov výkonného výboru.
4. Pred ukončením funkčného obdobia môže byť člen výkonného výboru odvolaný valným zhromaždením. Na jeho miesto zvolí valné zhromaždenie nového člena.
5. V období medzi valnými zhromaždeniami môže výkonný výbor kooptovať nových členov v prípade, ak zvolení členovia nie sú schopní trvale vykonávať svoju funkciu, a to na obdobie do najbližšieho valného zhromaždenia.
6. Výkonný výbor najmä:
7. rozhoduje o zrušení združenia, ak sa valné zhromaždenie po zvolaní opätovne nezíde do troch mesiacov, aby rozhodlo o zrušení združenia,
8. ustanovuje likvidátora v prípade likvidácie združenia, ak to neurobilo valné zhromaždenie.
9. Výkonný výbor na zabezpečenie svojej činnosti a činnosti združenia môže zriadiť sekretariát a kanceláriu. Výkonný výbor určuje veľkosť a zloženie sekretariátu združenia.
10. Výkonný výbor môže zriaďovať tiež svoje poradné orgány.

*Článok VIII*

***Výkonný riaditeľ***

1. Výkonný riaditeľ je štatutárnym orgánom združenia. Výkonný riaditeľ riadi činnosť združenia v súlade s jeho cieľmi. Rozhoduje o všetkých záležitostiach združenia, ak nie sú týmito stanovami vyhradené do pôsobnosti iných orgánov.
2. Za výkonného riaditeľa môže byť zvolený ktorýkoľvek člen združenia, ktorý je spôsobilý na právne úkony a je bezúhonný.
3. V prípade neprítomnosti výkonného riaditeľa, vykonáva funkciu štatutárneho zástupcu ním písomne poverený člen združenia.
4. Výkonný riaditeľ združenia najmä:
5. riadi činnosť združenia v období medzi zasadnutiami valného zhromaždenia,
6. zvoláva a pripravuje zasadnutia valného zhromaždenia,
7. rozhoduje o bežných veciach súvisiacich s prevádzkou združenia,
8. navrhuje valnému zhromaždeniu likvidátora združenia v prípade rozhodnutia valného zhromaždenia o likvidácií združenia,
9. pripravuje ročnú správu o činnosti združenia, návrh rozpočtu a správu o hospodárení združenia, ktorú predkladá na schválenie valnému zhromaždeniu,
10. rozhoduje o všetkých záležitostiach, ktoré podľa stanov združenia nespadajú do

právomoci iných orgánov združenia,

1. zastupuje združenie navonok voči tretím osobám,
2. vedie a zabezpečuje činnosť združenia.
3. Výkonný riaditeľ má práva a povinnosti vyplývajúce podľa príslušných právnych predpisov štatutárnemu zástupcovi.
4. Funkcia výkonného riaditeľa zaniká:
5. uplynutím funkčného obdobia,
6. vzdaním sa funkcie alebo vystúpením zo združenia,
7. odvolaním z funkcie valným zhromaždením,
8. úmrtím,
9. zánikom združenia.
10. Na zvolenie a odvolanie výkonného riaditeľa je potrebný súhlas aspoň dvojtretinovej väčšiny hlasov všetkých členov združenia.

*Článok IX*

***Tajomník***

1. Tajomník je členom výkonného výboru združenia.
2. Za tajomníka výkonného výboru môže byť zvolený ktorýkoľvek člen združenia, ktorý je spôsobilý na právne úkony a je bezúhonný.
3. Tajomník výkonného výboru zastupuje výkonného riaditeľa v čase jeho neprítomnosti, pokiaľ ho zastupovaním nepoverí výkonný riaditeľ aj v iných prípadoch.
4. Počas zastupovania výkonného riaditeľa sa na tajomníka vzťahujú všetky povinnosti a práva vyplývajúce zo stanov združenia, okrem výkonu práv a povinností štatutárneho orgánu združenia, pokiaľ ho týmto výkonom nepoverí výkonný riaditeľ v súlade s článkom VIII ods. 3. Stanov združenia.
5. Funkcia tajomníka zaniká:
6. uplynutím funkčného obdobia,
7. vzdaním sa funkcie alebo vystúpením zo združenia,
8. odvolaním z funkcie valným zhromaždením,
9. úmrtím,
10. zánikom združenia.
11. Na zvolenie a odvolanie tajomníka je potrebný súhlas aspoň dvojtretinovej väčšiny hlasov všetkých členov združenia.

*Článok X*

***Kontrolór***

1. Kontrolór je kontrolný orgán združenia, ktorý dohliada na činnosť združenia.
2. Kontrolór dozerá na hospodárenie združenia a jeho jednotlivých orgánov so zreteľom na dodržiavanie všeobecne záväzných právnych predpisov, stanov a ostatných vnútorných predpisov združenia.
3. Kontrolór je oprávnený nahliadať do všetkých dokladov a záznamov týkajúcich sa činnosti združenia a kontroluje, či je účtovníctvo riadne vedené v súlade s platnými právnymi predpismi, a či združenie uskutočňuje svoju činnosť v súlade so všeobecne záväznými právnymi predpismi a stanovami.
4. Kontrolór najmä:
5. preskúmava ročnú účtovnú závierku a hospodárenie združenia z hľadiska dodržiavania účelovosti a z hľadiska súladu s osobitnými právnymi predpismi,
6. kontroluje vedenie účtovníctva a iných dokladov,
7. upozorňuje výkonný výbor a valné zhromaždenie na zistené nedostatky a podáva návrh na ich odstránenie,
8. preskúmava nakladanie s finančnými prostriedkami resp. majetkom združenia.
9. Kontrolórom môže byť iba fyzická osoba, ktorá je spôsobilá na právne úkony a je bezúhonná. Kontrolórom môže byť aj nečlen združenia.
10. Kontrolór za svoju činnosť zodpovedá valnému zhromaždeniu. Funkcia kontrolóra je nezlučiteľná s členstvom v iných orgánoch združenia.
11. Funkcia kontrolóra je dobrovoľná a neplatená funkcia. Kontrolórovi patrí náhrada preukázaných výdavkov, ktoré mu vznikli pri výkone funkcie, podľa osobitného predpisu.

*Článok XI*

***Právna subjektivita a štatutárne orgány***

1. Združenie je právnickou osobou charakteru občianskeho združenia s vlastnou právnou subjektivitou na základe registrácie svojich stanov podľa zákona č. 83/1990 Zb. o združovaní občanov.
2. Štatutárnym orgánom je výkonného riaditeľ združenia, ktorý je oprávnený konať a podpisovať v mene združenia.
3. Do pôsobnosti štatutárneho orgánu patrí najmä:
4. riadenie bežných záležitostí spoločnosti,
5. zastupovanie združenia navonok,
6. zastupovanie združenia v právnych a majetkových záležitostiach,
7. zabezpečenie riadneho vedenia predpísanej evidencie a účtovníctva,
8. uzatváranie zmlúv,
9. zabezpečí po každej zmene stanov združenia bez zbytočného odkladu ich úplné znenie,
10. vykonávanie ostatných činností, ktoré nie sú vo výlučnej pôsobnosti valného zhromaždenia.

*Článok XII*

***Hospodárenie združenia***

1. Združenie zabezpečuje svoju činnosť a hospodári so svojím majetkom.
2. Majetok združenia tvoria:
3. členské príspevky,
4. príjmy z vlastnej činnosti,
5. príjmy podielu zaplatenej dane,
6. dary,
7. dedičstvo,
8. výnosy z majetku OZ
9. nenávratné finančné príspevky,
10. dotácie zo štátneho rozpočtu, rozpočtu obce, zo štátnych a iných fondov,
11. granty,
12. výnosy obchodných spoločností a ďalších právnických osôb zriadených združením, alebo tých, v ktorých má združenie účasť,
13. výnosy z verejných zbierok.
14. Majetok združenia sa môže použiť len v súlade s podmienkami určenými v stanovách a v súlade so všeobecne záväznými právnymi predpismi, a to na dosahovanie cieľov združenia a na zabezpečenie vlastnej činnosti.
15. Hospodárenie s majetkom združenia sa uskutočňuje efektívne a podľa schváleného rozpočtu, v súlade so všeobecne záväznými predpismi, stanovami združenia a uznesením orgánov združenia.
16. Finančné prostriedky združenia sú uložené na osobitnom účte.
17. Združenie môže podporovať aj aktivity iných organizácii s podobnými cieľmi.
18. Za hospodárenie združenia zodpovedá výkonný riaditeľ.

*Článok XIII*

***Zánik združenia***

1. Združenie zaniká:
2. rozhodnutím valného zhromaždenia o dobrovoľnom rozpustení združenia,
3. rozhodnutím valného zhromaždenia o zlúčení združenia s iným združením,
4. právoplatným rozhodnutím Ministerstva vnútra SR o rozpustení združenia.
5. O zániku združenia rozpustením podľa článku XIII, odsek 1, bod a, rozhoduje valné zhromaždenie konsenzom všetkých členov združenia.
6. Valné zhromaždenie na návrh výkonného výboru ustanovuje do funkcie likvidátora združenia.
7. Pri likvidácii združenia sa najprv uhradia všetky záväzky združenia.
8. O naložení so zvyšným majetkom združenia po uhradení všetkých záväzkov rozhoduje valné zhromaždenie 2/3 väčšinou hlasov všetkých členov združenia.
9. Zánik združenia oznámi likvidátor do 15 dní po ukončení likvidácie Ministerstvu vnútra SR.
10. Ak združenie zaniká zlúčením s iným združením, majetok združenia prechádza do vlastníctva nového združenia.

*Článok XIV*

***Záverečné ustanovenia***

1. Stanovy združenia nadobúdajú platnosť a účinnosť dňom schválenia valným zhromaždením.
2. Združenie vzniká registráciou na Ministerstve vnútra SR

V Banskej Bystrici, dňa 28. júna 2013